“ท่าเรือราชาเฟอร์รี่” พร้อมลงสนามเทรดพรุ่งนี้- IPO ที่ 12.00 บ.
“ท่าเรือราชาเฟอร์รี่” หรือ RP ประกอบกิจการเดินเรือเฟอร์รี่เพื่อใช้โดยสารและขนส่งทางเรือ พร้อมลงสนามเทรดพรุ่งนี้- IPO 12.00 บ. จำนวน 38,000,000 หุ้นมีบริษัท ทริปเปิ้ล เอ พลัส แอดไวเซอรี่ จำกัดเป็นที่ปรึกษาทางการเงิน
11 พ.ย. 2558

ตลาดหลักทรัพย์แห่งประเทศไทย ระบุว่า ตลท.รับหลักทรัพย์ หุ้นสามัญบริษัท ท่าเรือราชาเฟอร์รี่ จำกัด (มหาชน) หรือ RP เข้าซื้อขายในตลาดรอง MAI กลุ่มอุตสาหกรรมบริการ วันที่เป็นหลักทรัพย์จดทะเบียน 12 พ.ย. 2558 วันที่เริ่มทำการซื้อขาย 12 พ.ย. 2558
กำหนดจำนวนหุ้นจดทะเบียนกับตลท. 170,000,000 หุ้น จำนวนหุ้นชำระแล้ว  170,000,000 หุ้น ราคา Par 1.00 บาทต่อหุ้น ทุนชำระแล้ว 170,000,000.00 บาท จำนวนหุ้น IPO 38,000,000 หุ้น ราคา IPO 12.00 บาท  เสนอขายต่อประชาชน วันที่ 4-6 พฤศจิกายน 2558 โดยมีบริษัท ทริปเปิ้ล เอ พลัส แอดไวเซอรี่ จำกัดเป็นที่ปรึกษาทางการเงิน       
อนึ่ง RP ประกอบกิจการเดินเรือเฟอร์รี่เพื่อใช้โดยสารและขนส่งทางเรือจำนวน 2 เส้นทางระหว่างอำเภอดอนสัก-อำเภอเกาะสมุย จังหวัดสุราษฎร์ธานี และระหว่างอำเภอดอนสัก-อำเภอเกาะพะงันจังหวัดสุราษฎร์ธานี ด้วยเรือเฟอร์รี่ที่มีในปัจจุบันจำนวน 12 ลำรวมทั้งประกอบธุรกิจจำหน่ายอาหารและสินค้าในร้านสะดวกซื้อ